stanford-oval/wikipedia huggingface dataset:
Lotta Lundberg
Teoksia

Låta sig hända     (romaani, 1999)
Färdas på en blick (romaani, 2001)
Allt jag vill ha   (romaani, 2003)
Skynda, kom och se (romaani, 2006); "Klovnin kyyneleet", 2008, suom. Leena Vallisaari
Aiheesta muualla

Kirjailijaesittely Gummerus Kustannus[vanhentunut linkki]
↑  (de) Saksan kansalliskirjasto, GND-tunniste . Tieto on haettu Wikidatasta.
Lover

Wikisanakirjassa on tähän liittyvä sananselitys: .
Lover (mon. lovers) on englanninkielinen sana, joka tarkoittaa rakastajaa tai rakastajatarta. Se voi viitata myös seuraaviin:
Musiikki > Albumit

Lover, Taylor Swiftin albumi vuodelta 2019
Lovers, Hanna Pakarisen albumi vuodelta 2007
Lovers, Anna of the Northin albumi vuodelta 2017
Musiikki > Kappaleet

”Lover”, Taylor Swiftin kappale samannimiseltä albumilta
”Lovers”, Anna of the Northin kappale samannimiseltä albumilta
”Lovers”, Lawsonin kappale vuodelta 2020
Lentopallon SM-liigakausi 1995–1996

Lentopallon SM-liigan ensimmäinen kausi 1995–1996 pelattiin kahdessa lohkossa, joista kummastakin neljä parasta selvisi mitalipeleihin viimeisten joutuessa liigakarsintaan.
Miesten SM-liiga > Runkosarja > Lohko A

| sija | Joukkue | O | V3 | V2 | H1 | H0 | Vo Erät | Hä Erät | Pisteet |
| --- | --- | --- | --- | --- | --- | --- | --- | --- | --- |
| 1 | KuPS-Volley | 26 | 22 | 1 | 0 | 3 | 70 | 18 | 68 |
| 2 | Keski-Savon Pateri | 26 | 18 | 3 | 1 | 4 | 69 | 25 | 61 |
| 3 | PPS-Volley, Helsinki | 26 | 10 | 5 | 3 | 8 | 54 | 48 | 43 |
| 4 | Jyväskylän Metso-Lentis | 26 | 3 | 2 | 3 | 18 | 27 | 68 | 16 |
| 5 | Vihdin Lentopallo-90 | 26 | 2 | 1 | 2 | 21 | 18 | 73 | 10 |
Miesten SM-liiga > Runkosarja > Lohko B

| sija | Joukkue | O | V3 | V2 | H1 | H0 | Vo Erät | Hä Erät | Pisteet |
| --- | --- | --- | --- | --- | --- | --- | --- | --- | --- |
| 1 | Perttelin Peikot | 26 | 15 | 3 | 4 | 4 | 64 | 35 | 55 |
| 2 | Raision Loimu | 26 | 16 | 0 | 1 | 9 | 53 | 40 | 49 |
| 3 | Tampereen Isku-Volley | 26 | 11 | 3 | 4 | 8 | 54 | 47 | 41 |
| 4 | Vammalan Lentopallo | 26 | 7 | 3 | 2 | 14 | 40 | 56 | 29 |
| 5 | Salon Viesti | 26 | 3 | 2 | 3 | 18 | 30 | 69 | 16 |
Miesten SM-liiga > Pudotuspelit

| Puolivälierät  |
| --- | --- | --- | --- | --- |
|  | KuPS-Volley | Vammalan Lentopallo | 2–0 | 3-0 , 3-0 |
|  | Perttelin Peikot | Metso-Lentis | 2–0 | 3-0 , 3-0 |
|  | Keski-Savon Pateri | Tampereen Isku-Volley | 0–2 | 2-3 , 0-3 |
|  | Raision Loimu | PPS-Volley | 2–1 | 3-1 , 2-3 , 3-1 |
Voittajat välieriin
| Välierät  |
| --- | --- | --- | --- | --- |
|  | KuPS-Volley | Raision Loimu | 2–0 | 3-0 , 3-1 |
|  | Perttelin Peikot | Tampereen Isku-Volley | 2–0 | 3-0 , 3-1 |
Voittajat loppuotteluun, hävinneet pronssiotteluun
| Loppuottelut  |
| --- | --- | --- | --- | --- |
|  | KuPS-Volley | Perttelin Peikot | 2–1 | 3-1 , 0-3 , 3-1 |
KuPS-Volley Suomen mestari
Mestarit: Arto Hanni, Seppo Hoivala, Erkki Keränen, Kardo Künnap, Harri Nevalainen, Ady Pralea, Jari Salokangas, Tuomas Sammelvuo, Tero Viitanen. Valmentaja: Timo Hoivala.
| Pronssiottelut  |
| --- | --- | --- | --- | --- |
|  | Raision Loimu | Tampereen Isku-Volley | 0–2 | 2-3 , 0-3 |
Tampereen Isku-Volleylle SM-pronssia
Miesten SM-liiga > Liigakarsinta

Viesti säilyi karsinnan jälkeen SM-liigassa, josta ViLePa puolestaan putosi.
Napapiirin Palloketut nousi karsinnassa SM-liigaan.
Lotta Lehtikari

| Lotta Lehtikari> Henkilötiedot |
| --- | --- |
Koko nimi:  Lotta Elisa Lehtikari
Syntynyt: 16. lokakuuta 1974 (ikä 49) Kouvola
Ammatti:  näyttelijä
Näyttelijä
Aktiivisena:  1998–
Merkittävät roolit:  Kotikatu   Karjalan kunnailla
Aiheesta muualla
Viralliset kotisivut
IMDb 
Elonet
AllMovie
Lotta Elisa Lehtikari (s. 16. lokakuuta 1974 Kouvola) on suomalainen näyttelijä ja rosen-terapeutti. Hän alkoi näytellä 13-vuotiaana nuoriso­teatterissa ja lukiossa ollessaan hän aloitti uransa Kouvolan Teatterissa 1990-luvun alussa. Lukion jälkeen käytyään vuoden näyttelijä­kurssin hän pääsi teatteri­korkea­kouluun ensimmäisellä yrityksellä. Lehtikari on valmistunut teatteri­taiteen maisteriksi Teatteri­korkea­koulusta vuonna 2000.
Ura

Lehti­kari on näytellyt muun muassa televisio­sarjoissa Isänmaan toivot, Tahdon asia, Uudisraivaaja, Karjalan kunnailla, Helsingin herra ja Pala sydämestä. Eräs Lehti­karin muistetuimpia rooleja oli Kotikatu-sarjan Mimmi, joka kuoli yllättäen odottaessaan kaksosia miehelleen, Ville Keskilän esittämälle Teemulle.
Hän on näytellyt elo­kuvien ja televisio­sarjojen lisäksi Q-teatterissa, Helsingin Kaupunginteatterissa, Ryhmäteatterissa ja Teatteri Takomossa.
Vuonna 2013 Lehti­kari nimitettiin pää­kaupunki­seudulla järjestettävän nuorten teatteri­tapahtuma Loiste­festarin taiteelliseksi johtajaksi.
Lehti­kari opiskeli vuosina 2013–2018 toisen ammatin Rosen Method School Finlandissa ja valmistui rosen-terapeutiksi. Hän tekee tätä työtä omalla vastaan­otollaan Helsingissä.
Aiheesta muualla

Lotta Lehti­kari (haku­tulos) Yle.
Lotta Lehti­kari Suomen Näyttelijä­liitto – Finlands Skådespelar­förbund ry.
Loving (vuoden 2016 elokuva)

| Loving |
| --- | --- |

Ohjaaja:  Jeff Nichols
Käsikirjoittaja:  Jeff Nichols
Tuottaja:   Ged Doherty  Colin Firth  Nancy Buirski  Sarah Green  Marc Turtletaub  Peter Saraf 
Säveltäjä:  David Wingo
Kuvaaja:  Adam Stone
Leikkaaja:  Julie Monroe
Pääosat:   Joel Edgerton  Ruth Negga  Nick Kroll  Marton Csokas  Michael Shannon 
Valmistustiedot
Valmistusmaa:  Iso-Britannia Yhdysvallat
Levittäjä:  Focus Features
Ensi-ilta:   2016-5-1616. toukokuuta 2016 (Cannesin elokuvajuhlat)  
Kesto:  123 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Loving on vuonna 2016 ensi-iltansa saanut  draamaelokuva, jonka on ohjannut ja käsikirjoittanut Jeff Nichols. Sen pääosissa ovat Joel Edgerton ja Ruth Negga. He näyttelevät Richard ja Mildred Lovingia, jotka tuomitaan vankilaan ihonvärinsä takia mentyään naimisiin. He olivat kansalaisoikeuspäätöksen Loving vastaan Virginia alullepanijat.
Elokuva sai ensi-iltansa Cannesin elokuvajuhlilla 16. toukokuuta 2016.
Ohjaaja Jeff Nichols sekä pääosien näyttelijät Ruth Negga ja Joel Edgerton Cannesissa keväällä 2016.
Vastaanotto

Elokuva sai erinomaisen vastaanoton Cannesin elokuvajuhlilla. Arvosteluja keräävän Rotten Tomatoes -sivuston mukaan 91 prosenttia kriitikoista on antanut elokuvalle myönteisen arvosanan keskiarvolla 7,3/10. Tulos perustuu 32 arvioon. Metacriticissä elokuvalla on 71 pistettä 100:sta, mikä merkitsee ”pääosin myönteisiä” arvioita.
Aiheesta muualla

Loving Internet Movie Databasessa (englanniksi)
Lontoon sopimus (1915)

Lontoon sopimus oli ensimmäisen maailmansodan aikana 26. huhtikuuta 1915 Lontoossa puolueettoman Italian sekä ympärysvaltoihin kuuluneiden Ranskan, Ison-Britannian ja Venäjän välillä allekirjoitettu salainen sopimus, jolla varmistettiin Italian liittyminen sotaan. Sopimuksessa Italialle luvattiin Itävalta-Unkariin kuuluneita alueita, mikäli se liittyisi sotaan kuukauden kuluessa sopimuksen allekirjoittamisesta.
Sopimuksen tausta ja sisältö

Italia oli ollut vuodesta 1882 kolmiliiton jäsen ja siten periaatteessa keskusvaltojen eli Saksan ja Itävalta-Unkarin liittolainen, mutta maailmansodan puhjettua elokuussa 1914 Antonio Salandran hallitus oli julistanut Italian puolueettomaksi. Sen jälkeen Italia oli antanut sodan molempien osapuolten kosiskella itseään ja odottanut, kummalta puolelta se saisi paremman tarjouksen sotaan liittymisestä. Maan ulkoministeri Sidney Sonnino kutsui tätä ”pyhän itsekkyyden” politiikaksi. Saksan painostuksesta Itävalta-Unkari lupautui luovuttamaan Italialle Trentinon alueen ja antamaan sille vapaat kädet Dodekanesiassa ja Albaniassa sekä takaamaan Triestelle autonomian. Ympärysvallat tekivät kuitenkin korkeamman tarjouksen: keskusvaltojen lupaamien alueiden ohella Italia saisi sodan jälkeen Itävalta-Unkarilta Etelä-Tirolin ja sen mukana Itävallan saksankielisiä alueita aina Brennersolaan asti sekä Triesten, Gorizian, Istrian niemimaan ja pohjoisen Dalmatian rannikon. Lisäksi Italia saisi osan Turkin Adaliasta siinä tapauksessa, että myös Osmanien valtakunnan alueita jaettaisiin sodan jälkeen.
Salainen liittosopimus allekirjoitettiin tältä pohjalta 26. huhtikuuta Lontoossa. Siinä Italialle luvattiin edellä mainittujen alueiden ohella eräitä pieniä saaria, osuus tulevista sotakorvauksista sekä mahdollisuus saada kompensaatiota, mikäli Ranska ja Iso-Britannia ottaisivat haltuunsa Saksan siirtomaat Afrikassa. Italia lupasi sopimuksessa käyttää kaikki resurssinsa sotaan keskusvaltoja vastaan. Venäjä lupasi sitoa Itävalta-Unkarin joukkoja itärintamalle, jotta Italia ei joutuisi yksin niitä vastaan.
Seuraukset

Lontoon sopimuksen allekirjoittamisen jälkeen Salandran hallitus ilmoitti 3. toukokuuta 1915 Italian eroavan kolmiliitosta, mikä enteili sotaan liittymistä ympärysvaltojen puolelle. Enemmistö Italian parlamentin jäsenistä ja myös enemmistö kansasta kuitenkin vastusti sotaa, sillä pelkkä puolueettomuuskin näytti joka tapauksessa tuovan Italialle Itävalta-Unkarin lupaamat alueet. Yli 300 kansanedustajaa vaati sodan vastustajana tunnettua entistä pääministeriä Giovanni Giolittia palaamaan hallituksen johtoon. Pääministeri Salandra ehti jo jättää eronpyyntönsä, mutta Giolitti ei kyennyt muodostamaan hallitusta, koska hän olisi sodan välttämiseksi joutunut irtisanomaan Lontoon sopimuksen ja pettämään Italian uudet liittolaiset. Sitä ei myöskään kuningas Viktor Emanuel III olisi hyväksynyt. Samaan aikaan sodan kannattajat, kuten Gabriele D’Annunzio ja Benito Mussolini, järjestivät äänekkäitä mielenosoituksia sodan julistamisen puolesta. Kuningas ei lopulta myöntänyt Salandran hallitukselle eroa, ja 20. toukokuuta parlamentti antoi hallitukselle lähes yksimielisesti vapaat kädet ryhtyä sotaan. Italia julisti sodan Itävalta-Unkarille 23. toukokuuta 1915.
Italialaisten suureksi pettymykseksi Italia ei saanut maailmansodan jälkeen Pariisin rauhankonferenssissa kaikkia niitä alueita, jotka sille oli luvattu. Konferenssissa taitettiin peistä Italian rajoista uuden Jugoslavian valtion kanssa Balkanilla. Varsinkin Yhdysvaltain presidentti Woodrow Wilson taivutteli Italian edustajat perääntymään alkuperäisistä vaatimuksistaan. Vuoden 1919 Saint-Germainin rauhansopimuksessa Italia sai lopulta Trentinon, Gorizian, Etelä-Tirolin, Triesten ja Istrian niemimaan, mutta ei Fiumea eikä alueita Dalmatiasta, Albaniasta tai Afrikasta. Italian nationalistit julistivat, että Italialta oli riistetty sille kuuluneet saatavat. D’Annunzion johtamat vapaaehtoiset valtasivat lopulta omin päin italiankielisen Fiumen estääkseen sen päätymisen Jugoslavialle.
Kartassa punaisella Italialle Lontoon sopimuksessa luvattu raja Adrianmeren rannikolla, vihreällä lopulta totetunut raja.
Lhasa

| Lhasa (tiibetiksi ལྷ་ས་གྲོང་ཁྱེར།, Lhasa Chongkyir kiin>  拉萨市, Lāsà Shì) |
| --- | --- |

 Lhasa
 Koordinaatit: 29°39′15″N, 91°07′02″E 
Valtio:  Kiina
Autonominen alue:  Tiibetin autonominen alue
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  29 274 km²
Korkeus:  3 650 m
Väkiluku (2010):  559 423
 – Väestötiheys:  19,1 as./km²
Aikavyöhyke:  UTC+8
Postinumero:  850000
Suuntanumero(t):  0891
Rekisterikilpi:  藏A
 
 www.lasa.gov.cn 
Infobox OKVirheellinen NIMI-arvo: 
Lhasa (tiibetiksi ལྷ་ས་, Lha sa; yksink.: 拉萨; perint.: 拉薩; pinyin: Lāsà) on Tiibetin autonomisen alueen keskus. Se sijaitsee 3 650 metrin korkeudella. Vuoden 2010 väestönlaskennan mukaan kaupungissa oli 559 423 asukasta. Kaupunki on pyhä alue tiibetinbuddhalaisille. Nykyisin turismilla on tärkeä merkitys kaupungin taloudelle ja Lhasan merkittäviin nähtävyyksiin lukeutuvat Unescon maailmanperintöluetteloon kuuluvat Potala, Jokhang ja Norbuglingka.
Maantiede

Lhasan korkeus merenpinnasta on 3 650 metriä ja se sijaitsee Nyainqêntanglhavuorilla. Lhasa-joki (Skyid chu) virtaa Lhasan eteläosien läpi. Lhasan rakennettua aluetta ympäröivät vuoret ja kaupungista pohjoiseen on suuria suoalueita.
Lhasassa vuoden kylmin kuukausi on tammikuu, jolloin keskimääräinen vuorokauden alin lämpötila on –10,1 astetta. Myös marras-, joulu-, helmi- ja maaliskuussa keskimääräinen alin on pakkasen puolella. Lämpimin kuukausi on kesäkuu, keskimääräinen ylin lämpötila on 22,7 astetta. Sateisimmat kuukaudet ovat heinäkuu (119,4 mm) ja elokuu (122,6 mm). Lhasan ilma on ohutta ja sen ilmassa on vain noin 68 % merenpinnan tason happimäärästä.
Historia

Lhasan nimi Lha sa tarkoittaa jumalten paikkaa, mutta sen alkuperäinen nimi Ra sa tarkoitti vuohien paikkaa. 600-luvun alkupuoliskolla elänyt Tiibetin valtakunnan hallitsija Khri Srong btsan sgam po rakennutti vuonna 637 nykyiseen Lhasaan dMar po rin temppelin ja vuonna 641 rakennettiin Jokhangin eli Ra sa gTsug lag khangin temppeli. Tiibetiläisessä perimätiedossa Khri Srong btsan sgam po liitetään monien Tiibetin temppelien rakentamiseen ja niitä rakennettiin paikallisen paholattaren (srin mo) voittamiseksi. Tiibetin valtakunnan keskipiste siirtyi myöhemmin kohti länttä, mutta Lhasa säilytti asemansa tärkeänä taloudellisena ja uskonnollisena keskuksena. 1400-luvulla paikalle rakennettiin merkittävät Se ran, Bras spungsin ja dGa’ ldanin buddhalaiset luostarit.
Viidennen dalai laman Ngag dbang blo bzang rgya mtshon kaudella 1600-luvulla Tiibetin keskus siirtyi jälleen Lhasaan. Hänen sijaishallitsijansa Sangs rgyas rgya mtsho aloitti Po ta lan rakentamisen. Po ta la toimi dalai laman talviasuntona ja Tiibetin hallinnon keskuksena vuoteen 1959 saakka. Dalai laman kesäasunto Nor bu gling ka rakennettiin kaupungin laitamille 1700-luvulla seitsemännen dalai laman bsKal bzang rgya mtshon kaudella.
Lhasa oli pitkään suhteellisen pieni kaupunki. Hieman ennen Kiinan miehitystä brittilähettiläs Hugh Edward Richardson arvioi sen asukasluvun olleen 25 000 – 30 000. Kiinalaiset joukot saapuivat Lhasaan vuonna 1951, mutta Tiibet oli oman hallintonsa alainen aina vuoteen 1959 saakka. Sen jälkeen Lhasa on ollut suoran kiinalaisen hallinnon alainen, ja Lhasasta tehtiin hallinnollisesti kaupunki vuonna 1960. Lhasa on sittemmin kasvanut huomattavasti esimerkiksi kiinalaisten siirtolaisten vaikutuksesta. Monia kaupungin vanhoja osia on purettu uudempien asuntojen tieltä. Poliisi valvoo tiukasti etenkin Bar skorin kaltaisia pyhiinvaellusreittejä, ja kaupungin lähistöllä on useita sotilastukikohtia.
Hallinnollinen jako

Piirikuntatasolla kaupunki jakautuu kolmeen kaupunkipiiriin ja viiteen piirikuntaan.
| Lhasan hallinnollinen jako piirikuntatasolla |
| --- | --- | --- | --- | --- | --- |

| # | Nimi | Tiibetin kieli | Tiibetin pinyin | Kiinan merkit | Pinyin |
Kaupunkipiirit
| 1 | Chengguan | ཁྲིན་ཀོན་ཆུས། | Chingoin Qü | 城关区 | Chéngguān Qū |
| 6 | Doilungdêqên | སྟོད་ལུང་བདེ་ཆེན་ཆུས། | Doilungdêqên Qü | 堆龙德庆区 | Duīlóngdéqìng Qū |
| 7 | Dagzê | སྟག་རྩེ་ཆུས། | Dagzê Qü | 达孜区 | Dázī Qū |
Piirikunnat
| 2 | Lhünzhub | ལྷུན་གྲུབ་རྫོང་། | Lhünzhub Zong | 林周县 | Línzhōu Xiàn |
| 3 | Damxung | འདམ་གཞུང་རྫོང་། | Damxung Zong | 当雄县 | Dāngxióng Xiàn |
| 4 | Nyêmo | སྙེ་མོ་རྫོང་། | Nyêmo Zong | 尼木县 | Nímù Xiàn |
| 5 | Qüxü | ཆུ་ཤུར་རྫོང་། | Qüxü Zong | 曲水县 | Qūshuǐ Xiàn |
| 8 | Maizhokunggar | མལ་གྲོ་གུང་དཀར་རྫོང་། | Maizhokunggar Zong | 墨竹工卡县 | Mòzhúgōngkǎ Xiàn |
Talous

Vuonna 2015 Lhasan alueellinen bruttokansantuote oli 37,7 mrd. CNY. Historiallisesti tärkeä taloudellinen merkitys oli Lhasasta Kiinaan, Intiaan, Nepaliin ja Bhutaniin kulkevilla kauppareiteillä. Nykyisin turismi muodostaa huomattavan osan kaupungin taloudesta. Lhasa on yksi Kiinan kaikkiaan 24:tä virallisesta historiallisesta ja kulttuurillisesta kohteesta. Lhasan teolliseen toimintaan kuuluvat esimerkiksi kaivosteollisuus, rakennusmateriaalien valmistus, perinteiset käsityöt ja tiibetiläisen lääketieteen tuotteet.
Bruttokansantuote vuonna 2023 oli noin 83,5 miljardia yuania. Keskitulot vuonna 2023 olivat kaupunkialueella 54 835 yuania ja maaseudulla 25 010 yuania.
Liikenne

Lhasasta kulkee maanteitä Sichuanin, Xinjiangin ja Qinghain suurimpiin kaupunkeihin. Lhasa Gonggarin lentoasemalta lähtee lentoja Länsi-Kiinan kaupunkeihin ja Kathmanduun Nepalissa. Tiibetin rata Qinghain Golmudista Lhasaan valmistui vuonna 2006. Rautatiellä on pituutta 1 956 kilometriä ja se on maailman korkeimmalla sijaitseva rautatie.
Väestö

Lhasan prefektuurin väkiluku oli Kiinan vuoden 2010 väestönlaskennan mukaan 559 423. Etniset tiibetiläiset muodostavan noin neljänneksen Lhasan kaupunkialueen asukkaista, jolla asuu puolestaan noin puolet koko prefektuuritason kaupungin asukkaista. Kaupunkia ympäröivä maaseutu on pääasiassa tiibetiläisten asuttamaa. Kaupungin kiinalaisen väestön tarkkaa määrää on kuitenkin hankala arvioida, koska muuttoliike Lhasaan on poliittisesti arka aihe. Niinpä Tiibetin pakolaishallitus ja Kiinan viranomaiset ovat antaneet huomattavasti toisistaan poikkeavia lukuja asiaa koskien. Kiinalainen väestö koostuu kaupungista vakituisesti asuvista, sekä väliaikaisista asukkaista. Lhasa on myös huomattava tiibetiläisten pyhiinvaeltajien matkustuskohde.
Vuoden 2020 väestönlaskennassa Lhasan väkiluku oli 867 891, joista noin 70 prosenttia asui kaupunkialueella. Vähemmistökansallisuuksiin kuuluvia, lähinnä tiibetiläisiä, oli noin 73 prosenttia. Vuonna 2019 Lhasaan oli hukou-järjestelmässä rekisteröity noin 558 900 henkeä.
Lhasassa sijaitseva Tiibetin yliopisto on perustettu vuonna 1951.
Aiheesta muualla

Wikimedia Commonsissa on kuvia tai muita tiedostoja aiheesta .
TravelChinaGuide.com: Lhasa Travel Guide (englanniksi)
ChinaTibetTrain.com: Beijing to Lhasa (englanniksi)
Lhasaa valokuvassa 1900-luvun alusta.
Lhasan rautatieasema.
Tiibetiläinen vanhus käsissään rukousmylly.
Little Indian metroasema

Little India on Singaporen Mass Rapid Transit -metrojärjestelmän asema Little Indiassa Kallangin ja Singaporen keskusta-alueen rajalla. Se avattiin 20. kesäkuuta 2003 North East Linen asemana. Vaihtoyhteys Downtown Linelle avautui 27. joulukuuta 2015.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North East Line
| NE1 HarbourFront | 6:04 |  | 6:24 |  | 23:49 |  |  |
| NE17 Punggol | 6:11 |  | 6:31 |  | 0:06 |  |  |
Downtown Line
| DT1 Bukit Panjang | 6:07 |  | 6:30 |  | 0:24 |  |  |
| DT35 Expo | 5:53 |  | 6:13 |  | 23:59 |  |  |
Aiheesta muualla

Kuvia tai muita tiedostoja aiheesta Little Indian metroasema Wikimedia Commonsissa
Little Indian metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Dhoby Ghaut | North East Line | Seuraava asema: Farrer Park |
| 0 | 1 | 2 |
| --- | --- | --- |
| Edeltävä asema: Newton | Downtown Line | Seuraava asema: Rochor |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Little India MRT Station
Käännös suomeksi
Litteäkaisla

| Litteäkaisla |
| --- | --- |

Uhanalaisuusluokitus
 Elinvoimainen  
Suomessa::  Erittäin uhanalainen
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Sarakasvit Cyperaceae
Suku::  Tähkäkaislat Blysmus
Laji::  compressus
Kaksiosainen nimi
 Blysmus compressus  (L.) Panz. ex Link 
Synonyymit
 Schoenus compressus L.  Scirpus compressus (L.) Pers. 
Katso myös
   Litteäkaisla Wikispeciesissä   Litteäkaisla Commonsissa 
Infobox OKNimi-testi OKIUCN-testi OK: 
Litteäkaisla (Blysmus compressus) on Euraasiassa kasvava sarakasveihin kuuluva kasvilaji. Suomessa erittäin uhanalaiseksi luokiteltua lajia tavataan nykyisin ainoastaan Ahvenanmaalla.
Ulkonäkö ja koko

Litteäkaisla kasvattaa 5–20 senttimetriä pitkän, tylpästi kolmisärmäisen varren. Varret kasvavat riveinä vaakasuorasta juurakosta. Varren tyvipuoliskosta kasvaa viisi tai kuusi lehteä. Lehtien tyvitupet ovat tumman- tai kellanruskeita. Litteät lehdet ovat 8–20 cm pitkiä ja 2–4 mm leveitä. Kukinto on kaksirivinen, litteä kerrannaistähkä, tähkiä on yli kymmenen kappaletta. Alimman tähkän tukilehti on tavallisesti kukintoa pitempi. Tähkät ovat 5–10-kukkaisia. Kukat ovat kaksineuvoisia: heteitä on kaksi tai kolme kappaletta, emi on kaksiluottinen. Kukan kehä on viisisukasinen. Litteäkaisla kukkii Suomessa kesä-heinäkuussa.
Levinneisyys

Litteäkaislaa kasvaa Euroopassa Isosta-Britanniasta, Itä-Ranskasta ja Pohjois-Italiasta itään Balkanin niemimaalle, Länsi-Ukrainaan, Länsi-Venäjälle ja Baltian maihin saakka. Skandinaviassa lajia tavataan Tanskassa, Etelä-Norjassa sekä Etelä- ja Keski-Ruotsissa. Euroopan ulkopuolella lajia kasvaa Turkissa, Irakissa, Iranissa, Keski-Aasiassa sekä paikoin Venäjän itäosissa sekä Kiinassa. Suomessa litteäkaislaa kasvaa ainoastaan Ahvenanmaalla, jossa laji on hävinnyt monilta kasvupaikoiltaan maakunnan itäosista.
Elinympäristö

Litteäkaisla kasvaa hiesuisilla ja hiekkaisilla merenrantaniityillä sekä letoilla. Laji on kalkinvaatija. Ahvenanmaalla laji on harvinaistunut rantojen umpeenkasvun ja soiden kuivatuksen takia.
Aiheesta muualla

Kasviatlas 2020: Litteäkaislan levinneisyys Suomessa.
Flora of China: Blysmus compressus (englanniksi)
Piirroskuva litteäkaislasta.
Louise Bessette

Louise Bessette vuonna 2017.
Louise Bessette (s. 20. kesäkuuta 1959 Montréal) on kanadalainen pianisti. Hän on erikoistunut nykytaidemusiikkiin ja on edistänyt oman maansa säveltäjien tunnettavuutta sekä Kanadassa että kansainvälisellä tasolla. Hänet nimitettiin Kanadan ritarikunnan jäseneksi 18. lokakuuta 2001 ja Québecin ritarikunnan jäseneksi vuonna 2005. Vuonna 2019 hänelle myönnettiin Kenraalikuvernöörin palkinto esittävistä taiteista klassisen musiikin alalla.
Bessette syntyi neljästä lapsesta nuorimpana ja aloitti pianonsoiton 5-vuotiaana. Hänen äitinsä ja isoäitinsä soittivat urkuja. Bessette pääsi Montréalin konservatorioon 12-vuotiaana ja opiskeli siellä vuoteen 1982. Hänen opettajansa oli Raoul Sosa. Hän oli harjoitellut Olivier Messiaenin tuotantoa ja lähti opettajansa suosituksesta Pariisiin opiskelemaan Messiaenin toisen vaimon, Yvonne Loriod'n johdolla. Bessette viipyi kaupungissa vuoteen 1996 saakka ja sai opintojensa tueksi Canada Councilin stipendin. Hän pääsi tapaamaan Messiaenin useampaan otteeseen ja myöhemmin osallistui Messiaenin suuren satavuotisjuhlatapahtuman (2008) järjestämiseen Montréalissa. Pariisia Bessette pitää yhä toisena kotinaan.
Bessettelle uusia teoksia säveltäneitä kanadalaisia ovat olleet Serge Arcuri, Lorraine Desmarais, François Dompierre, José Évangelista, Nicolas Gilbert, Michel Gonneville, Marc Hyland, Alain Lalonde, Maxime McKinley, Silvio Palmieri, Isabelle Panneton, Sean Pepperall, Serge Provost, Anthony Rozankovic, Raoul Sosa ja André Villeneuve. Ranskalaisista säveltäjistä häntä varten ovat säveltäneet Claude Ballif, Bruno Ducol, Jacques Lejeune ja Costin Miereanu.
Bessette on opettanut professorina Montréalin konservatoriossa. Hänen äitinsä kuoli vuonna 1999 ja isänsä 2017. Hän meni naimisiin vuonna 1996 ja hänellä on poika Antoine, joka oli Bessetten äidin kuollessa kuukauden ikäinen. Poika on sittemmin toiminut musiikin parissa sellistinä.
Aiheesta muualla

Viralliset sivut (englanniksi)
Loomis

Loomis-arvokuljetusauto
Loomis on maailmanlaajuinen käteisen rahan kuljetuksiin ja käsittelyyn erikoistunut itsenäinen pörssiyhtiö. Yrityksen kotipaikka on Tukholmassa Ruotsissa. Loomis AB on Tukholman pörssissä noteerattu monikansallinen rahahuoltopalveluihin keskittynyt suuryritys.
Loomis toimii Euroopassa 20 eri maassa sekä Yhdysvalloissa. Konsernin palveluksessa on noin 25 000 työntekijää yli 370 toimipaikassa. Liikevaihto oli vuonna 2017 noin 1,7 miljardia euroa.